stanford-oval/wikipedia huggingface dataset:
Slaven Bilić
Ura pelaajana

Bilić aloitti peliuransa kotikaupunkinsa HNK Hajduk Splitissä 1987. Hän edusti joukkuetta ensin Jugoslavian ja sitten Kroatian pääsarjassa kaikkiaan 109 ottelun verran. Vuosina 1988–1989 hän pelasi lainalla NK Primoracissa ja HNK Šibenikissä. Vuonna 1993 hän siirtyi 750 000 punnan siirtosummalla saksalaisseura Karlsruher SC:hen. Bilić esiintyi edukseen seuran paidassa ja oli mukana UEFA-cupin välierissä 1993–1994, kun KSC hävisi Casino Salzburgille rangaistuspotkukilpailujen jälkeen.
Tammikuussa 1996 Bilić siirtyi 1,3 miljoonan punnan siirtosummalla West Ham Unitediin. Kroaatti nousi Hammersissa avauskokoonpanon mieheksi. Hyvät esitykset takasivat Bilićille paikan Kroatian maajoukkueeseen vuoden 1996 EM-kisoissa.
EM-kisojen hyvät esitykset saivat silloisen Everton-valmentaja Joe Roylen kiinnostumaan kroaattipuolustajasta, joka tekikin maaliskuussa 1997 sopimuksen Evertonin kanssa. Hän pelasi kuitenkin kauden loppuun West Hamissa ja siirtyi Evertoniin elokuussa 1997, kun Howard Kendall oli jo ottanut Roylen paikan päävalmentajana. Bilićin debyyttikautta Evertonissa varjostivat lukuisat varoitukset jotka pitivät hänet sivussa pelikentiltä.
Bilić kuului Kroatian maajoukkuemiehistöön myös MM-kisoissa 1998. Bilić muistetaan Kroatian pronssijuhliin päättyneistä kisoista eritoten tilanteesta, joka maksoi Ranskan Laurent Blancille finaaliesiintymisen. Bilić kaatui näyttävästi tilanteessa, jossa hänen ja Blancin välillä ei televisiokuvien mukaan ollut edes kontaktia.
MM-kisojen jälkeen Bilić kärsi jalkavaivoista ja palasi kotimaahansa. Loukkaantumiset pitivät hänet sivussa Evertonin peleistä kauden 1998–1999 alussa, mutta paluunsa jälkeen hän onnistui vakuuttamaan otteillaan Everton-valmentaja Walter Smithin. Hän jätti Evertonin kauden 1999–2000 jälkeen ja palasi HNK Hajduk Splitiin. Uran viimeiseksi jäänyttä kautta 2000–2001 varjostivat loukkaantumiset ja Bilić pystyi pelaamaan ainoastaan yhdeksän ottelua kauden aikana.
Ura pelaajana > Saavutukset pelaajana

MM-pronssia 1998
EM-puolivälierät 1996
Ura valmentajana > Saavutukset valmentajana

EM-puolivälierät: 2008
EM-alkulohko: 2012
Englannin Mestaruussarjan hopeaa: 2020
Soutu kesäolympialaisissa 1936

Soutu
Vuoden 1936 kesäolympialaisten soutu järjestettiin 11. – 14. elokuuta 1936. Tapahtumia oli seitsemän, joista kaikki olivat miehille. Tämä oli yhdeksäs kerta, kun soutu järjestettiin olympialaisissa. Soutuun osallistui 314 urheilijaa 24 eri maasta. Nuorin osanottaja oli ranskalainen Noël Vandernotte (12 vuotta ja 231 päivää) ja vanhin italialainen Renato Petronio (45 vuotta ja 187 päivää). Yhtään suomalaista ei osallistunut soutuun. Eniten mitaleita sai Saksa viidellä kullallaan, yhdellä hopeallaan ja yhdellä pronsillaan.
Mitalistit

| 0 | 1 | 2 | 3 |
| --- | --- | --- | --- |
| Laji | Kulta | Hopea | Pronssi |
| Yksikkö |  Saksa Gustav Schäfer |  Itävalta Josef Hasenöhrl |  Yhdysvallat Daniel Barrow |
| Pariairokaksikko |  Iso-Britannia Jack Beresford Dick Southwood |  Saksa Willi Kaidel Joachim Pirsch |  Puola Roger Verey Jerzy Ustupski |
| Perämiehetön kaksikko |  Saksa Willi Eichhorn Hugo Strauß |  Tanska Harry Larsen Peter Olsen |  Argentiina Horacio Podestá Julio Curatella |
| Perämiehellinen kaksikko |  Saksa Gerhard Gustmann Herbert Adamski Dieter Arend |  Italia Almiro Bergamo Guido Santin Luciano Negrini |  Ranska Marceau Fourcade Georges Tapie Noël Vandernotte |
| Perämiehetön nelonen |  Saksa Rudolf Eckstein Anton Rom Martin Karl Wilhelm Menne |  Iso-Britannia Thomas Bristow Alan Barrett Peter Jackson (soutaja) John Sturrock |  Sveitsi Hermann Betschart Hans Homberger Alex Homberger Karl Schmid |
| Perämiehellinen nelikko |  Saksa Hans Maier Walter Volle Ernst Gaber Paul Söllner Fritz Bauer |  Sveitsi Hermann Betschart Hans Homberger Alex Homberger Karl Schmid Rolf Spring |  Ranska Fernand Vandernotte Marcel Vandernotte Marcel Cosmat Marcel Chauvigné Noël Vandernotte |
| Kahdeksikko |  Yhdysvallat Herbert Morris Charles Day Gordon Adam John White James McMillin George Hunt Joseph Rantz Donald Hume Robert Moch |  Italia Guglielmo Del Bimbo Dino Barsotti Oreste Grossi Enzo Bartolini Mario Checcacci Dante Secchi Ottorino Quaglierini Enrico Garzelli Cesare Milani |  Saksa Alfred Rieck Helmut Radach Hans Kuschke Heinz Kaufmann Gerd Völs Werner Loeckle Hans-Joachim Hannemann Herbert Schmidt Wilhelm Mahlow |
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. |  Saksa | 5 | 1 | 1 | 7 |
| 2. |  Iso-Britannia | 1 | 1 | 0 | 2 |
| 3. |  Yhdysvallat | 1 | 0 | 0 | 2 |
| 4. |  Italia | 0 | 2 | 0 | 2 |
| 5. |  Sveitsi | 0 | 1 | 1 | 2 |
| 6. |  Tanska | 0 | 1 | 0 | 1 |
| 6. |  Itävalta | 0 | 1 | 0 | 1 |
| 8. |  Ranska | 0 | 0 | 2 | 2 |
| 9. |  Puola | 0 | 0 | 1 | 1 |
| 9. |  Argentiina | 0 | 0 | 1 | 1 |
Spitzer (täsmennyssivu)

Spitzer voi tarkoittaa seuraavia:
Spitzer, avaruusteleskooppi
Henkilöitä

Andre Spitzer (1945–1972), israelilainen miekkailuvalmentaja
Eliot Laurence Spitzer (s. 1959), yhdysvaltalainen demokraattipoliitikko, New Yorkin osavaltion ent. kuvernööri
Frank Spitzer (1926–1992), itävaltalais-yhdysvaltalainen matemaatikko
Leo Spitzer (1887–1960), itävaltalainen kielitieteilijä
Lyman Spitzer (1914–1997), yhdysvaltalainen teoreettinen fyysikko
Robert L. Spitzer (1932–2015), yhdysvaltalainen psykologian ja psykiatrian professori
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Spitzer”, voi hakea sivunnimihaulla, laajalla sivunnimihaulla tai tekstihaulla.
Shrewsbury

| Shrewsbury Shrewsbury |
| --- | --- |
 Shrewsburyn aukio.
 Lippu:  Vaakuna
 fiShrewsbury 
 52°42′29″N, 2°45′14″W 
Valtio:  Yhdistynyt kuningaskunta
Osa:  Englanti
Hallintoalue:  Länsi-Midlands
Kreivikunta:  Shropshire
Maantiede
Kokonaispinta-ala:  21,5 km²
Väestö
Väkiluku (2011):  71 715
Väestötiheys:  3 336 as./km²
Muuta
Motto:  Floreat Salopia
 www.shrewsburytowncouncil.gov.uk 
Shrewsbury [ˈʃroʊzbəri] on noin 72 000 asukkaan kaupunki Shropshiren kreivikunnassa läntisessä Keski-Englannissa, lähellä Walesin rajaa. Se on Shropshiren pääkaupunki ja toiseksi suurin kaupunki Telfordin jälkeen. Kaupungissa on suuri karjatori, ja siellä valmistetaan mallasta, rautatiekalustoa, työstökoneita, kassakaappeja ja sähkölaitteita.
Shrewsburyn vanhin osa sijaitsee Severnjoen mutkaan jäävällä niemellä. Walesilaista Powysin kuningaskuntaa hallittiin sieltä käsin 400–500-luvuilla, jolloin paikkaa kutsuttiin nimellä Pengwern. Se joutui 700-luvun lopussa anglosaksisen Mercian kuningaskunnan vallan alle, ja siellä toimi rahapaja Edvard Vanhemman valtakaudella (899–924). Kaupungin nimi tulee muinaisenglannin sanasta Scrobbesburh, ja sen uudempi kymrinkielinen nimi Amwythig tarkoittaa ’linnoitettua paikkaa’.
Shrewsburyn linnasta käsin puolustettiin kaupunkia hyökkääjiltä. Linna on rakennettu punaisesta hiekkakivestä.
Normannilääninherra Roger de Montgomery hallitsi maitaan Shrewsburystä käsin ja rakensi sinne linnan (1074) ja luostarin (1083) – Domesday Bookissa (1086) Shrewsbury onkin luokiteltu jo kaupungiksi. Seuraavien 200 vuoden aikana kreivikunta oli usein sodassa Walesin kanssa, minkä seurauksena kuningas Edward I (hallitsi 1272–1307) päätti uudistaa linnan tyystin. Vuonna 1403 Henrik IV vahvisti oikeutensa Englannin kruunuun Shrewsburyn taistelussa. Keskiajan lopussa ja Tudorien aikana Walesin rajaseudut rauhoittuvat ja kaupunki vaurastui käymällä kauppaa walesilaisella pellavalla ja villalla.
Shrewsburyn keskustassa on säilynyt suurelta osin keskiaikainen asemakaava. Kaupungissa on yli 660 suojeltua rakennusta, muun muassa ristikkotaloja 1400–1500-luvuilta, vanha kauppahalli (n. 1596) ja useita yrjöjenaikaisia ja regencytyylisiä rakennuksia. Kaupunginmuureista on säilynyt pitkähkö pätkä ja yksi vartiotorni. Pyhän Marian kirkossa on vaikutteita normanni- ja perpendikulaarityylistä ja arvokkaita lasimaalauksia. Charles Darwin syntyi kaupungissa vuonna 1809, ja hänen kunniakseen on pystytetty patsas vanhan koulun eteen.
Shrewsburyn ystävyyskaupunki on Zutphen Alankomaissa.
Kuuluisia asukkaita

Charles Darwin (1809–1882), luonnontieteilijä, syntyi ja vietti lapsuutensa kaupungissa;
Wilfred Owen (1893–1918), runoilija ja sotilas, vietti lapsuutensa kaupungissa;
Ian Hunter (s. 1939), Mott the Hoople -yhtyeen laulaja ja muusikko, asui kaupungissa nuoruudessaan;
Michael Palin (s. 1943), koomikko, näyttelijä ja kirjailija, opiskeli nuoruudessaan Shrewsbury Schoolissa.
Aiheesta muualla

Kuvia tai muita tiedostoja aiheesta Shrewsbury Wikimedia Commonsissa
Spišin linna

Spišin linna
Spišin linna (slovakiksi Spišský hrad) on yksi Keski-Euroopan suurimmista linnoista Slovakian koillisosassa, Spišské Podhradien kaupungissa Prešovin alueella. Linna liitettiin Unescon maailmanperintöluetteloon vuonna 1993.
Linna rakennettiin 1100-luvulla 634 m korkealle vuorelle, paikalla aiemmin sijainneen slaavilinnoituksen tilalle. Siitä tuli alueensa poliittinen, hallinnollinen ja taloudellinen keskus. Vuoteen 1464 se oli unkarilaisten kuninkaiden omistuksessa, sen jälkeen paikallisilla mahtisuvuilla ja vuodesta 1945 alkaen valtiollista omaisuutta.
Aiheesta muualla

www.spisskyhrad.com
Wikimedia Commonsissa on kuvia tai muita tiedostoja aiheesta .
Sikasson piiri

Sikasson piiri Malin kartalla.
Sikasson piiri (ransk. Cercle de Sikasso) on paikallishallintoalue Malin Sikasson alueella. Sen pinta-ala on 15 375 neliökilometriä. Asukkaita on 725 500 henkeä.
Sikasson piiri rajoittuu koillisessa Sikasson alueen Koutialan piiriin, idässä Burkina Fasoon, etelässä Kadiolon, lounaassa Kolondiéban ja lännessä Bougounin piireihin sekä luoteessa Koulikoron alueeseen. Seutu kuuluu Sudanin vyöhykkeeseen.
Piiriin kuuluu Sikasson kaupunki sekä 42 maalaiskuntaa: Benkadi, Blendio, Danderesso, Dembela, Dialakoro, Diomaténé, Dogoni, Doumanaba, Fama, Farakala, Finkolo, Finkolo Ganadougou, Gongasso, Kabarasso, Kaboïla, Kafouziéla, Kapala, Kapolondougou, Kignan, Kléla, Kofan, Kolokoba, Koumankou, Kouoro, Kourouma, Lobougoula, Miniko, Miria, Missirikoro, Natien, Niéna, Nongo-Souala, N’Tjikouna, Pimperna, Sanzana, Sokourani-Missirikoro, Tella, Tiankadi, Wateni, Zanférébougou, Zangaradougou ja Zaniena. Kyliä on yhteensä 489. Asukkaat ovat etupäässä senufoja. Lisäksi on muun muassa samoja ja bambaroita.
Sikasson kautta kulkee Bamakon ja Norsunluurannikon rajan välinen maantie. Seudun pääelinkeinot ovat maanviljely ja karjanhoito. Tärkein viljelykasvi on puuvilla, jonka jalostusta varten on syntynyt myös teollisuutta.
Signe Stenbäck

Signe Alida Stenbäck-Lönnberg, vuoteen 1908 Stenbäck (26. maaliskuuta 1887 Helsinki – 7. toukokuuta 1958 Porvoo) oli suomalainen suomen ja ruotsin kielillä kirjoittanut kirjailija.
Stenbäckin vanhemmat olivat Suomen kaartin aliupseeri Leopold Bernhard Stenbäck ja Anna Kristina Brännlund. Hän meni naimisiin 1908 agronomi Åke Lönnbergin (s. 1881) kanssa joka toimi maanviljelijänä Porvoon maalaiskunnan Vävarsbackassa.
Stenbäck kävi tyttökoulun ja suoritti 1907 jatko-opiston. Hän toimi Mikkelin ruotsalaisen yhteiskoulun kirkkohistorian, dogmatiikan, historian ja maantiedon opettajana 1907–1908.
Stenbäck julkaisi suomen kielellä useita romaaneja ja ruotsin kielellä runokokoelman. Hän toimi myös kääntäjänä.
Teoksia

Nimellä  Signe Stenbäck:
Pieni papinrouva : kertomus. Kirja, Helsinki 1926
Riitan tarina. Kirja, Helsinki 1926
Äidin osa. Kirja, Helsinki 1927
Rajan lapset : kertomus. WSOY 1928
Lasiseinä : romaani. WSOY 1929
Nimellä Signe Stenbäck-Lönnberg:
Vildvin : dikter. Schildt, Borgå 1916
Den grå gården : en gränshistoria från Aunustågets tid. Dagens böcker, Malmö 1942
Ruotsinnoksia

Katri Vala : Den blå dörren. Söderström, Helsingfors 1954
Soutu kesäolympialaisissa 1932

Soutu
Vuoden 1932 kesäolympialaisten soutu järjestettiin 9. – 13. elokuuta 1932 Mariane Stadiumilla Long Beachissa. Tämä oli kahdeksas kerta kun laji oli mukana olympialaisten ohjelmassa. Mukana oli 152 osanottajaa 13 eri maasta. Soutu järjestettiin ainoastaan miehille. Tapahtumia oli seitsemän.
Mitalistit

| 0 | 1 | 2 | 3 |
| --- | --- | --- | --- |
| Tapahtuma | Kultaa | Hopeaa | Pronssia |
| Yksikkö |  Bobby Pearce |  William Miller |  Guillermo Douglas |
| Kaksikko |  Kenneth Myers ja William Gilmore |  Herbert Buhtz ja Gerhard Boetzelen |  Charles Pratt ja Noël de Mille |
| Perämiehetön kaksikko |  Lewis Clive ja Hugh Edwards |  Cyril Stiles ja Fred Thompson |  Henryk Budziński ja Jan Krenz-Mikołajczak |
| Perämiehellinen kaksikko |  YhdysvallatJoseph Schauers Charles Kieffer Edward Jennings |  PuolaJerzy Braun Janusz Ślązak Jerzy Skolimowski |  RanskaAnselme Brusa André Giriat Pierre Brunet |
| Perämiehetön nelikko |  Yhdistynyt kuningaskuntaJohn Badcock Hugh Edwards Jack Beresford Rowland George | Karl Aletter Ernst Gaber Walter Flinschv Hans Maier |  ItaliaAntonio Ghiardello Francesco Cossu Giliante D'Este Antonio Garzoni Provenzani |
| Perämiehellinen nelikko |  SaksaHans Eller Horst Hoeck Walter Meyer Joachim Spremberg Carlheinz Neumann |  ItaliaBruno Vattovaz Giovanni Plazzer Riccardo Divora Bruno Parovel Giovanni Scher |  PuolaJerzy Braun Janusz Ślązak Stanisław Urban Edward Kobyliński Jerzy Skolimowski |
| Kahdeksikko |  YhdysvallatEdwin Salisbury James Blair Duncan Gregg David Dunlap Burton Jastram Charles Chandler Harold Tower Winslow Hall Norris Graham |  ItaliaVittorio Cioni Mario Balleri Renato Bracci Dino Barsotti Roberto Vestrini Guglielmo Del Bimbov Enrico Garzelli Renato Barbieri Cesare Milani |  KanadaEarl Eastwood Joseph Harris Stanley Stanyar Harry Fry Cedric Liddell William Thoburn Donald Boal Albert Taylor George MacDonald |
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. |  Yhdysvallat | 3 | 1 | 0 | 4 |
| 2. |  Yhdistynyt kuningaskunta | 2 | 0 | 0 | 2 |
| 3. |  Saksa | 1 | 2 | 0 | 3 |
| 4. |  Australia | 1 | 0 | 0 | 1 |
| 5. |  Italia | 0 | 2 | 1 | 3 |
| 6. |  Puola | 0 | 1 | 2 | 2 |
| 7. |  Uusi-Seelanti | 0 | 1 | 0 | 1 |
| 8. |  Kanada | 0 | 0 | 2 | 2 |
| 9. |  Uruguay | 0 | 0 | 1 | 1 |
| 9. |  Ranska | 0 | 0 | 1 | 1 |
Abbeyleix

Abbeyleixin pääkatu
Abbeyleix tai Abbeylaois (iiriksi Mainistir Laoise) on kylä Laoisen kreivikunnassa Leinsterin provinssissa Irlannin tasavallassa noin 14 kilometriä Portlaoisesta. Kaupungissa asuu 1 383 asukasta ja ympäröivällä alueella 2 379. Se sijaitsee N8-tien varrella.
Historia

Abbeyleix on historiallinen kaupunki, jonka perusti 1700-luvulla kartanokaupungiksi varakreivi De Vesci. Se sijaitsee lähellä 1100-luvun sisterssiläistä luostaria, joka sijaitsee Noren rannalla. Nykyäänkin kaupungin ympärillä on useita historiallisia rakennuksia – muinaisia ympyrälinnoituksia, hautapaikkoja, munkkiluostareita, normannien ja keskiaikaisia linnoja, kirkkoja ja kartanoita. Kaupungissa sijaitsi ennen mattotehdas, joka valmisti mattoja muun muassa RMS Titanicille.
Kaupungissa sijaitsee perinnetalo, aristokraattinen luostarikoulu, joka kertoo oman osansa kaupungin historiassa. Abbeyleix lisättiin Irlannin perinnekaupunkien luetteloon useita sitten.
Palvelut

Kaupungissa on paikallissairaala, runsaasti kauppoja ja lukuisia pubeja. Kaupungin ylpeydenaihe on uusi hotelli, Abbeyleix Manor Hotel, jota on laajennettu 46 sviitin kokoiseksi. Taidekeskus avattiin keväällä 2007.
Tunnettuja asukkaita

Launt Thompson (1833–1894), joka syntyi Abbeyleixissä, oli merkittävä kuvanveistäjä.
Urheilu

Abbeyleix Golf Course on 18 reiän golfrata kaupungin liepeillä.
Aiheesta muualla

Abbeyleixin golfklubin sivut
Abbeyleixin hotellin sivut
Sirsan piirikunta

Sirsan piirikunta (hindiksi सिरसा जिला, Sirasā jilā, pandžabiksi ਸਿਰਸਾ ਜ਼ਿਲਾ, Sirasā zilā) on yksi Intian Haryanan osavaltion 21 piirikunnasta. Piirikunta rajautuu etelästä ja lännestä Rajasthaniin, pohjoisesta Punjabiin ja idästä Fatehabadin piirikuntaan.
Piirikunnassa oli vuoden 2011 väestönlaskennassa 1 295 189 asukasta.
Statira (Dareios III:n tytär)

Statiran ja Aleksanteri III:n sekä Hefaistionin ja Drypetisin häät Susassa
Statira II oli Statira I:n ja Dareios III:n tytär, Drypetisin sisar ja Sisygambisin lapsenlapsi. Makedonialaiset joukot vangitsivat Statira II:n sekä tämän perheen Issoksen taistelussa, jonka Dareios hävisi. Vaikka Statira kihlattiin ensin Mazaerusille, joka kuoli 328 eaa., hän avioitui Aleksanteri Suuren kanssa 324 eaa.. He järjestivät suuret häät Susassa, missä useat Aleksanterin sotilaat solmivat avioliittoja jalosukuisten persialaisten kanssa.
Aleksanterin kuoltua Roxana, Aleksanterin toinen vaimo, murhasi Statiran ja tämän sisaren 323 eaa. Babyloniassa.
Sirtaki

Sirtaki tai harvemmin syrtaki (kreik. συρτάκι, syrtáki) on kreikkalainen tanssi, jonka Giórgos Proviás koreografioi vuoden 1964 elokuvaan Kerro minulle, Zorbas. Sirtaki on moderni kansantanssi, ja se on sekoitus hasapiko-tanssin hitaita ja nopeita rytmejä. Tanssia ja Míkis Theodorákisin säveltämää oheismusiikkia kutsutaan joskus myös ”Zorbaksen tanssiksi” elokuvan mukaan.
Nimi sirtaki tulee kreikan kielen sanasta sýrtos (σύρτος) ja se puolestaan sanasta sýro (σύρω (τον χορό)), joka tarkoittaa ”vetää” tai ”johtaa tanssia”. Se on yleisnimitys ryhmälle perinteisiä kreikkalaisia tansseja, joiden tyyli on niin sanotusti ”vetävä”, vastakohtana ”hyppivälle” pidihtos-tyyliselle tanssille (πηδηχτός, pidichtós). Tästä huolimatta sirtaki sisältää sekä hitaampia että nopeampia elementtejä.
Stavanger Aftenblad

| Stavanger Aftenblad |
| --- | --- |
Lehtityyppi:  päivälehti
Kustantaja:  Stavanger Aftenblad ASA
ISSN:  ISSN 0804-8991
Levikki:  55 450 (2016)
Perustettu:  1893
Päätoimittaja:  Lars Helle
Kotikunta:  Stavanger
Kotimaa:  Norja
Sivukoko:  tabloidi
Kieli:  norja
Stavanger Aftenblad, usein vain Aftenbladet, on Rogalandin läänissä Stavangerin, Sandnesin, Jærenin, Haugalandetin, Ryfylkein ja Dalanein paikallislehti. Lehden päätoimitus on Stavangerissa. Lehden levikki vuonna 2016 oli 55 450.. Päätoimittaja on Lars Helle.
Lehden perusti vuonna 1893 pappi Lars Oftedal. Hänen kuoltuaan päätoimittajaksi tuli 1900 Lars Oftedal, joka oli tehtävässä kuolemaansa asti, vuoteen 1932. Sen jälkeen vastuun otti Christian Stephansen Oftedal. Saksalaismiehityksen aikaan 1940 Oftedal pidätettiin ja hän joutui vankilaan, ja saksalaiset istuttivat päätoimittajan paikalle Johannes Kringlebotnin. Miehityksen päätyttyä Oftedal palasi päätoimittajaksi. Hän kuoli 1955.  Per Thomsenista tuli hänen seuraajansa, ja hänen jälkeensä tehtävään valittiin Jon Arnøy 1977, ja 1983 Thor Bjarne Bore, joka oli päätoimittaja vuosituhannen vaihteeseen. Hänen seuraajansa oli Jens Barland, jonka aikana lehteä järisytti epäilys Eurooppa-kirjeenvaihtaja Stein Viksveenin Stasi-yhteyksistä. Tom Hetland oli tehtävässä vuodesta 2002 vuoden 2011 loppuun, ja hänen jälkeensä uudeksi päätoimittajaksi tuli Lars Helle.
Lehti oli 1970-luvulle asti Venstren äänenkannattaja, ja sitä pidettiin pitkään Norjan vaikutusvaltaisimpana lehtenä.
Lehti muuttui tabloidikokoon vuonna 2006 yhtenä viimeisistä norjalaisista lehdistä.
Lehti jakaa nimeään kantavaa kulttuuripalkintoa.
Levikki

Bekreftede netto opplagstall fra Mediebedriftenes Landsforening:
Käännös suomeksi
Stavangerin jäähalli

Stavangerin jäähalli eli Siddishallen
Stavangerin jäähalli eli Siddishallen on Norjassa Stavangerin kaupungissa sijaitseva jäähalli, joka valmistui vuonna 1968 ollen vasta toinen Norjaan rakennettu jäähalli. Hallissa on 1382 istumapaikkaa ja 1200 seisomapaikkaa. Maan korkeimmalla sarjatasolla eli GET-ligaenissa pelaava jääkiekkojoukkue Stavanger Oilers pelaa kotiottelunsa Siddishallenissa.
Aiheesta muualla

Virallinen kotisivu
GET-ligaenin areenat
Statisti

Statisti voi tarkoittaa seuraavia:
Avustaja eli statisti on elokuvassa tai näytelmässä taustalla esiintyvä näyttelijä.
Statisti, valtiojohtoisuuden eli statismin kannattaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Statisti”, voi hakea sivunnimihaulla, laajalla sivunnimihaulla tai tekstihaulla.
Statira

Statira voi tarkoittaa:
Dareios III:n vaimoa Statiraa.
Dareios III:n tytärtä ja Aleksanteri Suuren vaimoa Statiraa, joka tunnetaan myös nimellä Barsine.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Statira”, voi hakea sivunnimihaulla, laajalla sivunnimihaulla tai tekstihaulla.
Sikava

Sikava on Eläinten terveys ETT ry:n ylläpitämä kansallinen sikatilojen terveysluokitusrekisteri. Sikavan avulla teurastamot pystyy suunnittelemaan välitysporsaiden sekä teurassikojen kuljetukset siten, että tarttuvien tautien leviäminen estyy. Sikava luokitus vaikuttaa tuottajan saamaan tilityshintaan sekä sikatautien varalta otettuun ryhmävakuutukseen. Rekisterissä on lähes kaikkien Suomen sikatilojen tiedot. Sikavan toimintaa rahoittavat Suomen suurimmat teurastamot.
Sikavan tekninen toteuttaja on Mtech Digital Solutions Oy.
Aiheesta muualla

www.sikava.fi
www.ett.fi
Spišská Nová Ves

| Spišská Nová Ves |
| --- | --- |

 Spišská Nová Ves
 Koordinaatit: 48°56′38″N, 20°34′03″E 
Valtio:  Slovakia
Alue (kraj):  Košicen alue
Piiri:  Košice
Ensimmäinen maininta:  1268
Hallinto:  
 – Pormestari:  Ján Volný
Väkiluku (2010):  38 045
Aikavyöhyke:  UTC+1
 – Kesäaika:  UTC+2
Postinumero:  052 01
Suuntanumero(t):  +421-53
 
 www.spisskanovaves.eu 
Infobox OKVirheellinen NIMI-arvo: 
Spišská Nová Ves (saks. (Zipser) Neu(en)dorf, unk. Igló, romaniaksi Noveysis, puol. Nowa Wieś Spiska) on kaupunki Košicen alueella Slovakiassa. Kaupungin asukasluku oli 38 045 vuonna 2010. Vuoden 2001 väestölaskennan mukaan asukkaista 94,2 % oli slovakkeja, 1,9 % romaneja, 0,5 % tšekkejä.[lähde? ] Uskonnoltaan 69,8 % ilmoitti olevansa roomalaiskatolisia 3,2 %luterilaisia ja 3,0 % kreikkalaiskatolisia.[lähde? ] 17,0 % ei ilmoittanut mitään uskontoa.
Spišská Nová Vesin teatteri
Ystävyyskaupungit

| --- | --- |
  Kisújszállás, Unkari   Alsfeld, Saksa   Clausthal-Zellerfeld, Saksa   Grójec, Puola   Havlíčkův Brod, Tšekki:   Joinville, Brasilia   L'Aigle, Ranska   Nitra, Slovakia   Preveza, Kreikka   Youngstown (Ohio), Yhdysvallat
Aiheesta muualla

Kuvia tai muita tiedostoja aiheesta Spišská Nová Ves Wikimedia Commonsissa
Kaupungin verkkosivusto
2080-luku

| --- | --- |
Vuosisadat: 1800-luku · 1900-luku · 2000-luku · 2100-luku · 2200-luku
Vuosikymmenet: 1990-luku · 2000-luku · 2010-luku · 2020-luku · 2030-luku · 2040-luku 2050-luku · 2060-luku · 2070-luku · 2080-luku · 2090-luku · 2100-luku
Vuodet: 1990 · 1991 · 1992 · 1993 · 1994 · 1995 · 1996 · 1997 · 1998 · 1999 2000 · 2001 · 2002 · 2003 · 2004 · 2005 · 2006 · 2007 · 2008 · 2009 2010 · 2011 · 2012 · 2013 · 2014 · 2015 · 2016 · 2017 · 2018 · 2019 2020 · 2021 · 2022 · 2023 · 2024 · 2025 · 2026 · 2027 · 2028 · 2029 2030 · 2031 · 2032 · 2033 · 2034 · 2035 · 2036 · 2037 · 2038 · 2039 2040 · 2041 · 2042 · 2043 · 2044 · 2045 · 2046 · 2047 · 2048 · 2049 2050 · 2051 · 2052 · 2053 · 2054 · 2055 · 2056 · 2057 · 2058 · 2059 2060 · 2061 · 2062 · 2063 · 2064 · 2065 · 2066 · 2067 · 2068 · 2069 2070 · 2071 · 2072 · 2073 · 2074 · 2075 · 2076 · 2077 · 2078 · 2079 2080 · 2081 · 2082 · 2083 · 2084 · 2085 · 2086 · 2087 · 2088 · 2089 2090 · 2091 · 2092 · 2093 · 2094 · 2095 · 2096 · 2097 · 2098 · 2099 2100 · 2101 · 2102 · 2103 · 2104 · 2105 · 2106 · 2107 · 2108 · 2109
2080-luku on tuleva vuosikymmen, joka alkaa 1. tammikuuta 2080 ja päättyy 31. joulukuuta 2089. Vuosikymmen on 2000-luvun yhdeksäs vuosikymmen.
Ennustettuja tapahtumia > 2080

The China Modernization Reportin mukaan Kiinan elintaso tulee olemaan vuonna 2080 samalla tasolla kuin Yhdysvaltojen elintaso 2000-luvun alussa.
15. maaliskuuta Jupiterin ja Saturnuksen konjunktio. Planeetat ovat yhtä lähellä kuin 2020 joulukuussa.
Ennustettuja tapahtumia > 2082

Kaikista Britannian hallituksen Falklandin sotaan liittyvistä asiakirjoista tulee julkisia.